ผมควรทำยังไงดีครับ ผมโดนชูการ์ไกรเดอร์กระโดดเกาะเเขนเเล้วมันเป็นรอยข่วนเพราะเล็บน้องยาวมาก ผมเคยฉีดวัคซีนพิษสุนัขบ้าเมื่อหลาย10ปีที่แล้วครับไม่มั่นใจว่าฉีดครบม้้ยเพราะผมยังเด็กมากๆ และเมื่อวันที่27สิงหา 65 โดนหมาข่วนครับเลยไปฉีดวัคซีนกระตุ้น ฉีดครบวันที่ 30 สิงหา 65 ฉีด2เข็ม ต่อมาโดนชูการ์ข่วนครับวันที่ 10 กันยา 65 แผลแสบๆมีรอยข่วน อยากถามว่า 1วัคซีนพิษสุนัขบ้าถ้าเคยฉีดไปแล้วไม่ว่าจะผ่านไป10-20ปี เราไปฉีดแค่กระตุ้นใช่มั้ยครับ 2ผมควรรับวัคซีนกระตุ้นอีกมั้ยครับในกรณีนี้
สวัสดีค่ะ หากในสมัยเป็นเด็ก เมื่อ 10-20 ปีก่อน ได้ฉีดวัคซีนพิษสุนัขบ้าครบคอร์สแล้ว ร่างกายก็จะมีภูมิคุ้มกันไปตลอดชีวิต ดังนั้น เมื่อโดนสุนัขข่วนในวันที่ 27 ส.ค. ก็ให้ฉีดวัคซีนกระตุ้น 2 เข็มก็เพียงพอค่ะ ไม่จำเป็นต้องฉีดให้ครบ 4 หรือ 5 เข็มอีกส่วนการโดนซูการ์ไรเดอร์ข่วน ในวันที่ 10 ก.ย. ยังไม่จำเป็นต้องไปฉีดกระตุ้นอีกค่ะ เพราะวัคซีนที่เพิ่งฉีดกระตุ้นไป ก็จะยังช่วยป้องกันการเป็นโรคได้อยู่ค่ะแต่หากในสมัยเด็ก ฉีดวัคซีนไม่ครบคอร์ส หรือไม่แน่ใจ แนะนำว่าควรไปฉีดวัคซีนให้ครบ 4 หรือ 5 เข็มใหม่ค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ